Boshiga o'q uzilgan holda topilgan Putin qo'riqchisi, Rossiya qo'shinining uchta yangi maqsadi va “oltin vagoni” hibsga olingan oligarx

Rossiya qo'shinlarining Ukraina hududlariga bostirib kirishi ortidan boshlangan urush 24 fevraldan buyon davom etmoqda. Quyida 22 iyun kuni sodir bo'lgan mojaroga aloqador asosiy yangiliklarni taqdim etamiz.
Medvedchukning hibsga olish muddati 9 avgustga qadar uzaytirilib, “oltin vagoni” hibsga olindi.
Ukrananing Lvov viloyati Lichakovskiy tuman sudi materiallardan kelib chiqqan holda ukrainalik muxolifatchi siyosatchi va oligarx Viktor Medvedchukni hibsga olish muddatini 9 avgustga qadar uzaytirdi.
Ma'lum qilinishicha, 17 iyun kuni Lichakov sudi Ukraina hukumati tomonidan davlatga xiyonat va urush qonunlarini buzganlikda gumon qilingan siyosatchining barcha mol-mulkini musodara qilish haqida qaror chiqargan.
Sud, shuningdek, muxolifatchiga tegishli temir yo'l restoran-vagonining hibsga olingani haqida ham xabar bergan. Ukrainada “oltin” laqabini olgan bunday vagonning taxminiy narxi 2,5 million dollarni tashkil etadi, u siyosatchining Dalnyaya nomli shaxsiy temir yo'l stantsiyasida turgan. Shuningdek, sud tomonidan 279 ta rasm, 4 ta haykalcha, 10 dona soat, 5 dona finjon, 1 dona stakan, 1 dona patnis, 2 dona vaza, 1 dona grafin, 2 dona choynak, 2 dona kumush tayoq, 1 dona choynak va 31 dona idish-tovoq buyumlari solingan quti olib qo'yilgan.
Putinning “yadro jomadoni”ni olib yurgan qo'riqchisi boshidan o'q uzilgan holda topildi — Mirror
Rossiyada Vladimir Putinning qo'riqchisi bo'lgan va o'zi bilan “yadro jomadon” deb atalgan buyumni olib yurgan Federal xavfsizlik xizmati polkovnigi Vadim Zimin boshidan o'q jarohati bilan kasalxonaga yotqizildi.Bu haqda “Mirror” nashri xabar berdi.
Hozirda uning ahvoli og'ir bo'lib, jonlantirish bo'limiga yotqizilgan. xabar qilinishicha, Zimin 20 iyun Moskva viloyatining Krasnogorsk shahridagi kvartirasida yonida travmatik to'pponcha yotgan holda topilgan. U Kremlda nafaqat Putin, balki Boris Eltsin davrida ham ishlagan.
Rossiya matbuoti ma'lumotlariga ko'ra, Zimin bojxona xizmatida ish boshlaganidan so'ng pora olish aybi bilan qo'zg'atilgan jinoyat ishi tergovi doirasida uy qamog'ida bo'lgan. Uni qamoq jazosi kutmoqda.
Rossiya qo'shinining Donbassdagi uchta yangi maqsadi ma'lum qilindi
Rossiya qo'shinining Donbassdagi harakatlari hozirda ularning oldida uchta maqsad borligidan dalolat bermoqda. Bu haqda Harbiy-huquqiy tadqiqotlar markazi rahbari Aleksandr Musienko aytib o'tdi.
Uning so'zlariga ko'ra, maqsad quyidagilardan iborat:
Finlyandiya Rossiyaga hujum qilinsa, jang qilishga tayyor — Mudofaa vaziri
Finlyandiya o'nlab yillar davomida Rossiya hujumiga tayyorgarlik ko'rdi va agar u bostirib kirsa, qattiq qarshilik ko'rsatadi. Bu haqda mamlakat Mudofaa vazirligi rahbari Timo Kivinen ma'lum qildi.
“Finlyandiya sezilarli darajada harbiy texnika arsenaliga ega va uning aholisi jang qilishga tayyorlangan”, — deydi u.
Ma'lumot o'rnida, o'tgan asrda Finlyandiya Rossiyaga qarshi ikki marta jang qilgan. Bir paytlar NATO’ga qo'shilmagan davlat, 24 fevralda Ukraina bilan bo'lgani kabi, Rossiya bu mamlakatga ham bostirib kirishi mumkinligidan qo'rqib, harbiy ittifoqqa qo'shilish uchun ariza topshirmoqda.
Ikkinchi jahon urushidan beri xelsinki yuqori darajadagi harbiy tayyorgarlikni saqlab kelmoqda.